open-index/open-wikipedia-markdown huggingface dataset:
מטב עמותה לשרותי טיפול ורווחה

**מטב עמותה לשרותי טיפול ורווחה** היא ארגון סיעוד ישראלי. העמותה נוסדה בשנת 1958 על ידי קבוצת עובדים סוציאליים.

## היסטוריה
[ממוזער|שלט של מטב עם הכיתוב "חזקים ביחד" במהלך [מלחמת חרבות ברזל]]

## שירותי העמותה
* **מערך הסיעוד והטיפול האישי**: עמותת מטב מעניקה שירות למעל 40,000 קשישים בישראל, באמצעות 50 סניפים הפזורים ברחבי הארץ, שבהם מועסקים מעל 30,000 מטפלות ומטפלים סיעודיים לצד מאות עובדים סוציאליים, אחיות מוסמכות, גרנוטולוגים ואנשי מקצוע בתחום הגיל השלישי. העמותה מספקת שירותי סיעוד לזכאי גמלת סיעוד מטעם המוסד לביטוח לאומי, משרד הרווחה, הקרן לרווחת ניצולי השואה ומזמיני שירות נוספים. שירותי הסיעוד ניתנים באמצעות מטפל/מטפלת ישראלי/ישראלית או עובד זר בהתאם לרמת הזכאות והצורך.
* **מרכזי יום לקשיש**: עמותת מטב מפעילה כ-23 מרכזי יום לקשיש בשיתוף עם הרשויות המקומיות, מהם שלושה מרכזי יום ייחודיים לתשושי נפש. מרכזי היום לקשיש מעניקים שירות טיפול בקהילה לאזרחים מבוגרים המתגוררים בבתיהם ומעוניינים להצטרף למסגרת הנותנת מענה לצרכים חברתיים. מבקרי מרכזי היום נהנים משרותי הסעות עד ומפתח הבית ולארוחות חמות. בנוסף מפעילה עמותת מטב כ-22 מועדונים לאוכלוסייה המבוגרת.
* **קהילות תומכות**: עמותת מטב מפעילה 37 קהילות תומכות, מתוכן קהילה אחת משולבות לקשישים ולנכים וקהילה תומכת לנכים עצמאיים.
* **[[משפחת אומנה|משפחות אומנה]]**: בחודש מרץ 2001 הפריט משרד הרווחה את שירותי האומנה בישראל והעבירם לעמותות, עמותת מטב נבחרה לנהל את תחום שירותי האומנה במחוז צפון. כיום מטפלת העמותה בכ-1000 ילדי אומנה באזור הצפון באמצעות 'מטב השירות לאומנה'.
* **עשייה חברתית**: ניהול והפעלת תוכניות התנדבות ייחודיות ופרויקטים קהילתיים. בהן תוכנית 'והדרת' (בשיתוף המשרד לשוויון חברתי) מיזם 'עכשיו זה הזמן' (ביוזמת ובמימון הרשות לזכויות ניצולי השואה), תוכניות ההתנדבות 'חברים לעת זקנה' ו-'כלבי ליטוף (בשיתוף משרד החקלאות), מרכז הורים-ילדים נייד, מרכז יום סיעודי בנתיבות, מרפאת שיניים קהילתית בבאר-שבע, דירות בקהילה לבעלי מוגבלויות.
* **שירותי חונכות לזכאי משרד הביטחון**: מתן שירותי חונכות לזכאי משרד הביטחון וילדיהם (החל משנת 2024).

## בעלי תפקידים בהווה ובעבר
### מנכ"ל העמותה
* עליזה עופר (1985–2005)
* רחל מלנקי (2005–2008)
* יוסי ענתבי (2008–2015)
* ליאור שטרסברג (2015–הווה)

### יו"ר הוועד המנהל
* עמי ברגמן (1985–2020)
* בנימין גדליהו (2020–2021)
* פרופ' יוסי תמיר (2021–הווה)

## קישורים חיצוניים

* 
* 
* 
* 
* 

קטגוריה:ישראל: רווחה
קטגוריה:ישראל: עמותות
יחסי פקיסטן–קטר

**יחסי פקיסטן–קטר** הם היחסים שבין **[[פקיסטן|הרפובליקה האסלאמית של פקיסטן]]** לבין **[[קטר (מדינה)|מדינת קטר]]**. לקטר יש שגרירות באיסלאמבאד וקונסוליה בקראצ'י ופקיסטן הסתפקה בשגרירות אשר בדוחה. היחסים בין שתי המדינות מעוצבים על ידי הקשרים ההדוקים באופן כללי של פקיסטן עם מדינות ערב והעולם הערבי והתמיכה של העולם הערבי- מוסלמי כלפי פקיסטן המוסלמית. כמו במדינות מפרץ אחרות, גם בקטר ישנה קהילה גדולה של פקיסטנים, הם עובדים בתחומים מגוונים ועמיתיהם בפקיסטן מרבים לשלוח סחורה לקטר בכל שנה. קטר סיפקה סיועים רבים לפקיסטן בזמן השיטפונות הרבים והנוראיים שאירעו בפקיסטן בשנת 2010.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גליזה 83.1

**גליזה 83.1**, נקרא גם **TZ בטלה** וכן **LHS 11**, הוא ננס אדום הנמצא בקבוצת הכוכבים טלה במרחק של 14.5 שנות אור (4.45 פארסק) מכדור הארץ. לכוכב בהירות נראית מדרגה 12.298, בשל בהירותו הנמוכה הכוכב עמום מכדי שיראה בעין בלתי מזוינת. הכוכב הוא כוכב מסוג כוכב הבזק, מה שאומר שהוא יכול להגביר את בהירותו לפרקי זמן קצרים ובשל כך קיבל את הסימון של כוכב משתנה, TZ בטלה.

## קישורים חיצוניים
* 

## הערות שוליים

קטגוריה:קבוצת הכוכבים טלה
קטגוריה:כוכבי הבזק
קטגוריה:ננסים אדומים
83.1
קטגוריה:קטלוג לויטן
מלחית מבאישה

**מִלְחִית מַבְאִישָׁה** (שם מדעי: *Salsola imbricata*) היא צמח במשפחת סלקיים. זהו זן קטן של שיחים מסדרת הציפורנאים מלחית מבאישה בדרך כלל גדלה בתעלות, במדבר, ערבות והיא מסוגלת לגדול בדרך כלל בכמה סוגי אדמה.

## תיאור
מלחית מבאישה הוא תת-שיח או שיח הצומח לגובה של 1.2 מטרים. למלחית מבאישה יש גבעולים אפורים ואדמדמים שרוחבם הוא 2 ס"מ. בחלקים העליונים הענפים הם אפורים. חלק מהענפים גדלים בצורה אנכית וחלקם גדלים בצורה אופקית. הענפים מסודרים וגדלים בצורה קבועה. לעלים של המלחית המבאישה יש צפיפות מאוד גובהה של שערות והם מאוד קטנים. העלים לרוב הם בצורת עיגול או משולש צר. מלחית מבאישה גדלה בקבוצות המחוברות יחד, כאשר קבוצה היא כמה פרחים קטנים עם חמישה עלי כותרת וחמישה אבקנים משני סוגים. מלחית מבאישה גדלה במדבר באפריקה, באזורים צחיחים בצפון אמריקה, בחצי האי ערב, דרום איראן, פקיסטן, צפון מערב הודו ובמערב אסיה. בישראל היא גדלה בנגב והרי אילת, בערבה, בבקעת הירדן ולעיתים נדירות בצפון הנגב. המלחית המבאישה פורחת בחודשים יוני-דצמבר.
### תנאי גדילה
כאשר יש המון מלח, המלחית המבאישה מגבירה את תכולת המים שלה והופכת להיות יותר עסיסית, ובכך מפחיתה את שטח העלים שלה. המלחית המבאישה מגדילה את שיעורי הניבוטים שלה באופן תמידי כאשר הטמפרטורה היא 20 מעלות צלזיוס, ושיעורי הנביטה גדולים יותר כאשר כמות המלח היא נמוכה. עם זאת הזרעים שגודלו בתנאי מלח גבוהים התאוששו, והיה להם פוטנציאל די גדול לגדול.

## אזכורים
מלחית מבאישה הוזכרה בספרות לראשונה בשנת 1775 על ידי חוקר טבע שוודי-פיטר פורסקל. בשנת 1849 אלפרד מוקווין טנדון (חוקר טבע צרפתי ודוקטור) שינה את שמה של המלחית המבאישה לקרוקסילון אימבריקטום. בשנת 2007 אקהני (חוקר צמחים) הפך את שמה של המלחית המבאישה לסלסולה אימבריקטום, ואת המסקנה הוא הסיק על ידי ניתוח פילוגנטי שעשה. השם קרוקסילון אימבריקטום התקבל על ידי המכון הביולוגי העולמי אך לא נוסף לרשימת הצמחים לאחר שהפך לסלסולה אימבריקטום. 

## שימושים
המלחית המבאישה משמשת לטיפול בגירויים מסוימים בעור ובנוסף לכך היא משמשת להריגת תולעים. מן השורשים של המלחית המבאישה הצליחו לבודד חמישה גליקוזידים ושניים מהם התגלו כחדשים, שלא היו ידועים בעבר.

## קישורים חיצוניים

## הערות שוליים

קטגוריה:סלקיים
עודד קובו

**עודד ברוך קובו** (נולד ב-30 באוגוסט 1974) הוא יזם ואיש עסקים. הונו האישי מוערך בכ-200 מיליון דולר.

## ביוגרפיה
נולד בהונג קונג, בנו של בבו (אליעזר) קובו. גדל בעיר עד גיל 16, אז עבר ללונדון. החל בלימודי מנהל עסקים אך פרש כעבור שנה.

## קריירה עסקית
קובו החל את הקריירה בגיל 21 על ידי מסחור פטנט טכנולוגי בתעשיית הלוטו באינטרנט באמצעות חברתו e-Lottery (שהחזיקה את הדומיין lottery.com).

משנת 2002–2009, הוביל מספר חברות בסין; KGIM, SinoSheen וקבוצת Koolanoo.
SinoSheen נמכרה בתחילת 2007 עבור סכום שלא פורסם בתקשורת ו-KGIM נמכרה לקבוצת השקעות פרטית בשם East River Capital בראשות אליוט ברנרד בשנת 2009 עבור 120 מיליון דולר.

### חברת Pheed
ב-2012, קובו יסד את Pheed, שירות שאפשר תשלום על כל צפייה. Pheed נרכשה 18 חודשים לאחר ההשקה במרץ 2014 על ידי Mobli Media Group חברה בת בבעלות קרלוס סלים, חברת אמריקה מוביל ומשה חוגג עבור 40 מיליון דולר ונסגרה באפריל 2016.

### קבוצת שלנו
קובו שותף בקבוצת "שלנו", חברת טכנולוגיה המתמחה בפיתוח אפליקציות, שירותי אינטרנט ואינטליגנציה מלאכותית. קובו מחזיק ב-37% מהחברה ואיש העסקים רומן אברמוביץ' מחזיק ב-16% ממנה. החברה גייסה כ–25 מיליון דולר בשני סבבים ולא הצליחה לייצר הכנסות כלשהן מהאפליקציות שלה. לקראת הנפקתה בבורסה בתל אביב באוקטובר 2016 פרסמה תשקיף ובו הערכת שווי של 600 מיליון ש"ח על ידי משרד רואי חשבון BDO וכמו כן הערת עסק חי על ידי רואה החשבון של החברה. העובדה כי מדובר בחברה ללא הכנסות וללא מודל עסקי ברור, עם נתונים שגויים בהערכת השווי, בצירוף השכר הגבוה של קובו הובילה לביקורת רבה בעיתונות הכלכלית על ניסיון ההנפקה והיא בוטלה לבסוף.

### Market Tech Holdings Ltd
עודד קובו היה יו"ר הדירקטוריון של Market Tech Holdings Ltd, תאגיד הנדל"ן הנמצא בלונדון והבעלים של קמדן מרקט, Stables Market ו-Camden Lock Developments שהייתה בבעלות אביו. החברה "Market Tech Holdings Ltd" נמכרה במרץ 2014 עבור 664 מיליון דולר למיליארדר הישראלי טדי שגיא הבעלים של פלייטק.

### PIR Equities
ב-2007, קובו הקים את PIR Equities חברת השקעות פרטית, החברה מנהלת לדבריה נכסים בשווי של 980 מיליון דולר. אולם מבדיקה של עיתונות כלכלית בישראל עולה כי מידע זה מפוקפק, ושהצהרות על שיתוף פעולה עם ממשלת ישראל שגויות.

## חיים אישיים
קובו נשוי לאתי (עובדיה) קובו מאז 2015 ואב לשלושה ילדים - שני בנים ובת.

## קישורים חיצוניים

* אברמוביץ' משקיע 30 מיליון דולר בעודד קובו ובסטארט-אפ החדש שלו, באתר גלובס, אפריל 2015
* Chinese Internet Tycoon
* עודד קובו בריאיון לבלומברג TV 
* 

## הערות שוליים

קטגוריה:אנשי עסקים ישראלים
עודד
קטגוריה:ישראלים שנולדו ב-1974
משטרת הקפיטול של ארצות הברית

**משטרת הקפיטול של ארצות הברית** (באנגלית: **United States Capitol Police**; בראשי תיבות: **USCP**) היא כוח משטרה של ממשלת ארצות הברית, המופקד על שמירת הסדר והביטחון, חקירת פשעים וניהול התנועה בתחומי קומפלקס הקפיטול של ארצות הברית בעיר וושינגטון די. סי., בירת ארצות הברית. כמו כן מופקדת משטרת הקפיטול על הגנתם של חברי הקונגרס של ארצות הברית, עובדיו ובני משפחותיהם.

## היסטוריה
משטרת הקפיטול הוקמה על ידי הקונגרס בשנת 1828, בעקבות התקפה על אחד מבניו של נשיא ארצות הברית ג'ון אדמס בבניין הקפיטול. משימתה המקורית הייתה הגנת בניין זה, והיא התרחבה בהדרגה עם השנים. בשנת 2003 מוזגה לתוכה משטרת ספריית הקונגרס.

כיום מפעילה משטרת הקפיטול עמדות שמירה ויחידות ניידות רגליות וממונעות. היא כוללת בין היתר כוח התערבות בחירום, יחידת כלבנות ויחידה להתמודדות עם חומרים מסוכנים או מטעני חבלה. יש לה סולם דרגות משלה. משרתים בה כ-2,200 שוטרים.

משטרת הקפיטול כפופה ל**וועדת המשטרה של הקפיטול**, שבה חברים אדריכל הקפיטול ורבי הסמלים (Sergeant at Arms) של הסנאט ושל בית הנבחרים. המפקח הכללי של משטרת הקפיטול מדווח לוועדה זו.

ב-24 ביולי 1998 נהרגו שניים משוטרי משטרת הקפיטול ואחד נפצע במהלך מילוי תפקידם. הם נורו על ידי תוקף בעת שמילאו משימות אבטחה באחת מהכניסות לבניין הקפיטול. התוקף נפצע ונעצר.

ב-14 ביוני 2017 נפצע אחד משוטרי משטרת הקפיטול כאשר הגן על חבר בית הנבחרים, בעת שהוא ואחרים הותקפו ביריות במהלך אימון ספורטיבי בווירג'יניה.

בינואר 2021 מת מפצעיו אחד משוטרי הקפיטול שנפצע במסגרת הפריצה לקפיטול של מפגינים תומכי טראמפ. באפריל נהרג שוטר נוסף בפיגוע דריסה בקפיטול.

## סמכויות
לשוטרי משטרת הקפיטול יש סמכויות שיטור שונות:
*סמכות בלעדית בכל המבנים והשטחים הפתוחים הכלולים בקומפלקס הקפיטול בוושינגטון.
*סמכות מקבילה לשוטרי משטרת הפארקים של ארצות הברית ולשוטרי משטרת מחוז קולומביה בשטח של עד 200 גושי בתים סביב קומפלקס הקפיטול
*סמכות לערוך פעולות משטרה בכל רחבי מחוז קולומביה במהלך שעות עבודתם אם הבחינו בביצוע מעשה פשע או נמסר להם עליו
*סמכות להגן על חברי הקונגרס, עובדיו ובני משפחות אישים אלו בכל רחבי ארצות הברית.

## גלריה

קובץ:Capitol Police (27649412822).jpg
קובץ:U.S. Capitol Police Silver Unmarked 2020 Ford PIU.jpg
קובץ:U.S. Capitol Police Ford Taurus Police Interceptor G11-0723R.jpg
קובץ:Wednesday afternoon, 6 January 2021 BEFORE THE SIEGE @ U. S. Capitol Grounds - East Lawns & Plaza IMG 6358 (51005158967).jpg
קובץ:Tuesday afternoon, 12 January 2021 US Capitol HQ @ 119 D Street, NE, Washington DC 03.HQ.USCP.WDC.12January2021 (50831136377).jpg
קובץ:Security at United States Capitol Building.jpg
קובץ:Cliff Bentz talking to Capitol Police.jpg
קובץ:USCP Police Officer with Rifle.png


## ראו גם
* משטרת בית המשפט העליון של ארצות הברית
* משטרת הפארקים של ארצות הברית
* משמר הכנסת
* אלימות משטרתית בארצות הברית
* פשע בארצות הברית

## קישורים חיצוניים

* אתר משטרת הקפיטול

## הערות שוליים

קטגוריה:ארצות הברית: ארגונים משטרתיים פדרליים
קטגוריה:הקונגרס של ארצות הברית
קטגוריה:מתחם הקפיטול
קטגוריה:וושינגטון די. סי.: חוק ומשפט
Ĉ

**Ĉ** (אות קטנה: **ĉ**; שם האות **ĉo**, **צ'וֹ**) היא האות הרביעית באלפבית של שפת האספרנטו, והיא אחת משש האותיות בשפה עם סימנים דיאקריטים (ĉ ,ĝ ,ĥ ,ĵ ,ŝ ,ŭ). היא מייצגת את הצליל /ʧ/ (כמו צ' בצ'ארלס).

Ĉ מבוססת על האות c, בתוספת גג. באספרנטו, האות c מייצגת את הצליל \c\ (כמו צ בציפור), שנמצא בשימוש נפוץ בשפות אירופאיות, ולכן החליט זמנהוף להמציא את האות ĉ.

ביוניקוד, ערכה של האות הגדולה Ĉ הוא U+0108, וערכה של האות הקטנה ĉ הוא U+0109. במקרים שבהם לא ניתן להקליד סימנים דיאקריטיים במקלדת, מקובל לייצג את האות בצירוף ch או cx (האחרון מקובל יותר).

## ראו גם
* ĝ
* ĥ
* ĵ
* ŝ
* ŭ

## קישורים חיצוניים

קטגוריה:אספרנטו
C
קטגוריה:סימנים דיאקריטיים
מסנן Raised cosine

**[[מסנן (אלקטרוניקה)|מסנן]] Raised cosine** הוא מסנן  בשימוש תדיר בעיצוב פולסים בתקשורת דיגיטלית עקב יכולתו למזער את תופעת הפרעה-בין-סימנים (Intersymbol Interference). שמו של המסנן נובע מהעובדה כי החלק הלא מאופס שלו בספקטרום בצורתו הפשוטה ביותר (\beta = 1) היא פונקציית קוסינוס, 'מורמת' לשבת מעל ציר התדר (f האופקי).

## תיאור מתמטי
שמאל|ממוזער|300x300 פיקסלים|תגובת התדר של המסנן, עם מקדמי Roll-off שונים.
שמאל|ממוזער|300x300 פיקסלים|תגובה להלם של המסנן עם מקדמי Roll-off שונים.
מסנן raised-cosine הוא יישום של מסנן נייקוויסט  מעביר נמוכים. משמעות הדבר שהספקטרום שלו אי-זוגי סביב \frac{1}{2T}, כאשר T מסמל את קבוע הזמן של מערכת התקשורת (אורך הסימבול). הייצוג שלו בציר התדר נתון על ידי פונקציה מחולקת:
: H(f) = \begin{cases}
 T,
 & |f| \leq \frac{1 - \beta}{2T} \\
 \frac{T}{2}\left[1 + \cos\left(\frac{\pi T}{\beta}\left[|f| - \frac{1 - \beta}{2T}\right]\right)\right],
 & \frac{1 - \beta}{2T} 

לכל 0 \leq \beta \leq 1

והוא מאופיין על ידי שני ערכים; \beta, פקטור *roll-off*, ו-T, זמן סימבול.

התגובה להלם של מסנן כזה נתונה על ידי:
: h(t) = \begin{cases}
\frac{\pi}{4}\;\mathrm{sinc}\left(\frac{1}{2\beta}\right),
 & t = \pm\frac{T}{2\beta} \\
\mathrm{sinc}\left(\frac{t}{T}\right)\frac{\cos\left(\frac{\pi\beta t}{T}\right)}{1 - \left(\frac{2\beta t}{T}\right)^2},
 & \mbox{otherwise}
\end{cases}
במונחים של פונקציית sinc מנורמלת.

### פקטור Roll-off
פקטור ה-Roll off, \beta, הוא אמצעי מדידה של "רוחב פס עודף" של המסנן, כלומר רוחב הפס התפוס מעבר לתדר נייקוויסט שהוא \frac{1}{2T}. יש מחברים המשתמשים בסימון \alpha=\beta.

אם רוחב הפס העודף מסומן כ-\Delta f אז:
: \beta = \frac{\Delta f}{\left(\frac{1}{2T}\right)} = \frac{\Delta f}{R_S/2} = 2T\Delta f
כאשר R_S = \frac{1}{T} הוא קצב הסימבול.

הגרף מראה את תגובת המשרעת ככל ש-\beta נע בין 0 ל-1, ואת התגובה המקבילה בתגובה להלם. כפי שניתן לראות, בתחום הזמן, ככל ש-\beta קטן, כך הגליות בתחום הזמן גדלה. זה מראה כי עודף רוחב הפס של מסנן יכול להיות מופחת, אבל רק על חשבון תגובה להלם מוארכת.

#### מקרה בוחן ראשון: β = 0
ככל ש-\beta שואף ל-0, אזור ה-Roll-off הופך להיות צר יותר ולכן:
: \lim_{\beta \rightarrow 0}H(f) = \mathrm{rect}(fT)
כאשר \mathrm{rect}(.) היא פונקציית המלבן, אז תגובת התדר מתקרבת ל־\mathrm{sinc}\left(\frac{t}{T}\right). לפיכך, הוא ישאף למסנן מלבני אידיאלי במקרה זה.

#### מקרה בוחן שני: β = 1
כאשר \beta = 1, החלק שאינו אפס של הספקטרום הוא raised-cosine טהור (קוסינוס מורם), המוביל לפישוט:
: H(f)|_{\beta=1} = \left \{ \begin{matrix}
 \frac{T}{2}\left[1 + \cos\left(\pi fT\right)\right],
 & |f| \leq \frac{1}{T} \\
 0,
 & \mbox{otherwise}
\end{matrix} \right.

### רוחב פס
רוחב הפס של המסנן, מוגדר לרוב על ידי רוחב האזור הלא-מאופס של הספקטרום, כלומר:
: BW = R_S(\beta+1)

## יישום
ממוזער|500x500 פיקסלים|מספר תגובות הלם של המסנן, המדגימות אפס תופעות ISI (בכפולות של T)
כאשר נעשה שימוש כדי לסנן זרם סימבולים, למסנן נייקוויסט יש תכונה של ביטול הפרעה בין סימנים (ISI), מפני שתגובתו להלם היא אפס לכל nT (כאשר n הוא מספר טבעי), פרט ל־n = 0.

לכן, אם הגל המועבר נדגם כראוי במקלט, הסימבול המקורי יכול להיות משוחזר בשלמותו.

קטגוריה:עיבוד אותות
GJ 1005

**GJ 1005** (נקרא גם **LHS 1047**) הוא כוכב כפול אשר כולל שני ננסים אדומים, המערכת ממוקמת בקבוצת הכוכבים לווייתן במרחק של 19.58 שנות אור (6 פארסק) מכדור הארץ.

## קישורים חיצוניים
* 

## הערות שוליים

קטגוריה:ננסים אדומים
קטגוריה:קבוצת הכוכבים לווייתן
קטגוריה:קטלוג גליזה
קטגוריה:קטלוג לויטן
V1581 בברבור

**V1581 בברבור** (נקרא גם **GJ 1245** ,**LHS 3494** או **G 208-44/208-45**) היא מערכת של שלושה כוכבים הנמצאת במרחק של כ-15 שנות אור (4.5 פארסק) מכדור הארץ בקבוצת הכוכבים ברבור.

המערכת כוללת את הכוכבים: G 208-44 B ,G 208-44 A ,G 208-45. כל הכוכבים הם ננסים אדומים עמומים יחסית עם דרגות בהירות מעל 15 כך שניתן לראותם רק באמצעות טלסקופ מקצועי. המערכת היא המערכת ה-45 במרחק לכדור הארץ.

## קישורים חיצוניים
* 

## הערות שוליים

קטגוריה:קבוצת הכוכבים ברבור
קטגוריה:ננסים אדומים
קטגוריה:קטלוג גליזה
קטגוריה:קטלוג לויטן
טאצ'דאון

250px|ממוזער|שמאל|שחקן בליגת המכללות משיג טאצ'דאון על ידי חציית קו ה"אנד זון" של היריבה
250px|ממוזער|שמאל|שופט (מימין) מרים את שתי ידיו באוויר, סימון המקובל להבקעת טאצ'דאון
**טַאצְ'דָאוּן** (באנגלית: **Touchdown** ובקיצור **TD**) הוא ניקוד במשחק הפוטבול. קבוצה יכולה להשיג טאצ'דאון על ידי הנעת הכדור לעבר אזור המטרה של יריבתה (אזור המכונה אנד זון) וזאת באמצעות מסירה, ריצה, החזרת בעיטה או השתלטות על איבוד כדור.

כדי להבקיע טאצ'דאון, על הקבוצה להעביר את כדור הפוטבול לאנד זון של יריבתה. טאצ'דאון נקבע ברגע שחלק מהכדור חוצה את קו השער (קו האנד זון הקדמי) והוא נמצא בשליטת השחקן. גם נגיעה של הכדור באחד העמודים המסמנים את קצהו של קו השער נחשבת כחציית הקו ולפיכך טאצ'דאון. בשונה ממשחק הרוגבי, בו על מנת להבקיע "טריי", הכדור חייב לגעת בקרקע, בפוטבול אין חובה לכך ומספיק שהכדור יחצה את מישור קו השער.

טאצ'דאונים מושגים בדרך כלל על ידי קבוצת ההתקפה באמצעות ריצה עם הכדור או מסירתו. עם זאת, ההגנה גם יכולה להבקיע, וזאת על ידי השתלטות על איבוד כדור וחציית קו השער או על ידי חטיפת כדור והחזרתו לאנד זון של היריבה. דרך נוספת להבקיע טאצ'דאון היא על ידי החזרת בעיטת פתיחה או בעיטת הרחקה לאנד זון, וכן על ידי השתלטות על הכדור והחזרתו לאנד זון לאחר בעיטת שדה לא מוצלחת או שנחסמה. 

טאצ'דאון שווה שש נקודות ניקוד. לאחר השגת טאצ'דאון הקבוצה המבקיעה מקבלת הזדמנות להשיג נקודה נוספת באמצעות בעיטה או שתי נקודות באמצעות ניסיון הבקעה בריצה או במסירה.

על פי חוקי ליגת ה-NFL יכול השופט להעניק טאצ'דאון לקבוצה במקרה שהוא נמנע ממנה בעקבות מעשה לא הוגן מוחשי.

## קישורים חיצוניים

* ספר החוקים של ה-NFL, (SECTION 2 - TOUCHDOWN PLAYS)

קטגוריה:ערכים שבהם תבנית בריטניקה אינה מתאימה
קטגוריה:מונחים בפוטבול
וילאמט (נהר)

**נהר וילאמט** (באנגלית: **Willamette River**) הוא נהר בצפון-מערב מדינת אורגון שבארצות הברית. הנהר הוא יובל עיקרי של נהר קולומביה, ומספק 12 עד 15 אחוזים משפיעתו. הנהר ויובליו זורמים בעמק וילאמט, אזור המאוכלס בכשני שלישים מאוכלוסיית אורגון, וכולל את בירת המדינה, סיילם, ואת העיר הגדולה בה - פורטלנד.
עמק וילאמט, העשיר במשקעים וקרקעו עשירה בסחופת, הוא אחד האזורים החקלאיים הפוריים ביותר באמריקה הצפונית, ומשום כך היה יעד למתיישבים רבים במאה ה-19, שנסעו לחוף המערבי לאורך שביל אורגון. הנהר שימש כנתיב תחבורה ראשי במאה ה-19, על אף שמפלי וילאמט (נמצאים מעט במעלה הזרם מפורטלנד) מהווים מכשול לתנועת סירות.

## ראו גם
*פורטלנד (אורגון)
*קולומביה (נהר)

## קישורים חיצוניים

* 
*וילאמט, באתר willamette-riverkeeper.

## הערות שוליים

קטגוריה:אורגון: נהרות
מחיקה מלאה של נתונים

**מחיקה מלאה של נתונים** או **מחיקת מידע לצמיתות** (באנגלית: **Data erasure** או **Data wiping**) היא פעולה של מחיקת נתונים דיגיטליים באופן שלא יהיה ניתן לשחזרם. את הפעולה אפשר לבצע על גבי דיסק קשיח או מדיה דיגיטלית אחרת. בשונה ממחיקת נתונים רגילה, שרק "מתעלמת" מעצם קיומם של הנתונים, מחיקת נתונים לצמיתות מוחקת את כל הנתונים על המדיה תוך השארת הדיסק מפורמט. התקני מדיה חדשים מבוססי פלאש כגון: דיסק און קי, דיסק SSD, וכרטיסי SD יכולים לגרום לטכניקות מחיקת הנתונים להיכשל ולאפשר שחזור של הנתונים למרות הפעולות שננקטו למחיקת הנתונים לצמיתות.

טכניקות מבוססות תוכנה משתמשות ברצף של אפסים, ומידע פסוודו אקראי שנכתב על כל הסקטורים בדיסק כדי למחוק את הנתונים לצמיתות. ישנו הבדל משמעותי בין טכניקות מחיקת הנתונים השונות, תוכנות רבות מספקות גם תמיכה במספר פעמים של כתיבה מחדש על הדיסק, כך שהן תומכות בסטנדרט של גופים ממשלתיים ותאגידים. אם כי בדיסק קשיח מודרני מספיקה רק כתיבה אחת על כל הסקטורים בדיסק כדי שלא היה ניתן לשחזרם. תוכנה שעומדת בסטנדרט אמורה לספק אימות של הסרת הנתונים, שהכרחי כדי לוודא שהנתונים אכן נמחקו.

לכל מערכת הפעלה נכתבו תוכנות ייעודיות שמתאימות לה. התכונות הנפוצות במערת Windows הן CCleaner ו-Revo Uninstaller.
## טכניקות
ישנן מספר טכניקות שונות למחיקת נתונים לצמיתות, טכניקות מבוססות תוכנה לרוב כותבות רצף מספרים של: אחדים, אפסים, ונתונים אקראיים שנכתבים על כל סקטור בדיסק הקשיח. רמת האבטחה תלויה במספר הפעמים שהנתונים נכתבים על הכונן.

טכניקות מבוססות תוכנה למחיקת נתונים לצמיתות ממדיה דיגיטלית מקבילות למחיקת כתוב על דף נייר באמצעות קשקוש על החלק הכתוב  עד שאי אפשר לראות את המידע שנכתב מתחת.

### סטנדרטים
ממשלות ומדינות מסוימות הוציאו טכניקות מבוססות תוכנה על מנת להשמיד מידע מסווג. אחד ממרכיבי המפתח של עמידה בסטנדרטים אלה הוא מספר הפעמים שהנתונים נכתבים מחדש. כמו כן סטנדרטים מסוימים דורשים אימות על מנת לוודא שהמידע אכן נמחק.

תוכנה למחיקת נתונים לצמיתות צריכה לספק למשתמש תעודת אימות שמציינת כי טכניקת המחיקה הושלמה כראוי. התוכנה צריכה גם לעמוד בדרישות למחיקת אזורים נסתרים בכונן, וגם לספק דיווח על סקטורים פגומים שלא ניתן היה לכתוב עליהם.

## ראו גם
* שחזור קבצים
* ביטחון מידע
* דיסק קשיח
* מידע מסווג
* זיכרון הבזק

## קישורים חיצוניים
* מהם טכניקות מחיקת המידע לצמיתות ? באתר pcsupport
* Darik's Boot and Nuke (בקיצור: DBAN) תוכנה למחיקה מלאה של הנתונים מדיסקים קשיחים

## הערות שוליים

קטגוריה:אבטחת מידע
אש גיהנום

**אש גיהנום** (באנגלית: **Hell-Fire**) הוא סיפור מדע בדיוני קצר שנכתב בידי אייזק אסימוב בשנת 1956, ותורגם לעברית ב-1976 בקובץ 'גדול ורחב הוא העולם' ושוב ב-2009 בקובץ 'כתבי אייזק אסימוב חלק 1'. הסיפור קצר מאוד ואורכו רק כשני עמודים.

## עלילה
הסיפור מתרחש בהקרנה הראשונה של סרטון, המראה בהילוך איטי את הפיצוץ של פצצת האטום הנסיונית הראשונה. אחד המדענים בכנס טוען כי פצצות אטום הן אש הגיהנום ובסופו של דבר ישמידו את המין האנושי. במהלך הקרנת הסרטון, שבריר שנייה לפני שהעשן מתגבש לצורת הפטרייה, פניו של השטן מתגלים בתוך הפיצוץ.

קטגוריה:סיפורים קצרים מאת אייזק אסימוב
קטגוריה:יצירות משנת 1956
הכנס זיז א' בחור ב'

**הכנס זיז א' בחור ב**' (באנגלית: **Insert Knob A in Hole B**) הוא סיפור מדע בדיוני קצר שנכתב בידי אייזק אסימוב בשנת 1957, ותורגם לעברית ב-1980 בקובץ "אין איש פה, פרט..." בשם "**הרכב זיז א' לזיז ב**'", ושוב ב-2010 בקובץ "כתבי אייזק אסימוב חלק 2".

הסיפור קצר מאוד ואורכו במקור רק 350 מילים, מכיוון שנכתב במהלך פאנל טלוויזיוני בו התבקש אסימוב לכתוב סיפור תוך כדי הפאנל. מאוחר יותר הודה אסימוב כי חשד שיבקשו ממנו לעשות זאת ולכן תכנן סיפור מראש.

## עלילה
שני גברים, על תחנת חלל מרוחקת, נתקלים בקשיים, כאשר כל הציוד בו הם משתמשים נשלח מפורק מכדור הארץ, והם לא מצליחים לבנות אותו, מאחר שהוראות ההרכבה מעורפלות ומבלבלות. לכן הם משתמשים בציוד ישן, וחיים בדוחק. לבסוף מחליטים לקנות רובוט שיבצע את תהליך ההרכבה ויעלה את רמת החיים שלהם.

עם הגעת הרובוט, הם נבוכים לגלות שהוא נשלח מפורק, מלווה בהוראות הרכבה מעורפלות ומבלבלות.

קטגוריה:סיפורי הרובוטים של אסימוב
קטגוריה:יצירות משנת 1957
משוון

באלקטרוניקה, **משוון** הוא מכשיר שמשווה בין שני מתחים או זרמים ומוציא אות דיגיטלי המציין מי את הגדול מביניהם. הקלט הוא שתי כניסות אנלוגיות V_+\, ו־V_-\, והפלט הוא מוצא דיגיטלי, בינארי ואידיאלי V_o\,.
: V_o =
\begin{cases}
1, & \mbox{if }V_+ > V_- \\
0, & \mbox{if }V_+ 

המשוון מורכב ממגבר הפרש בעל הגבר גבוה במיוחד. משוונים משמשים בדרך כלל במכשירים המודדים וממירים אותות אנלוגיים לדיגיטליים (ADCs), במעגלים של רבי רטטים וביניהם במתנדים.

## מימוש משוון מתח באמצעות מגבר שרת
מסגרת|משוון מגבר שרת פשוט
למגבר שרת יש כניסת הפרש מאוזנת היטב בעלת הגבר גבוה במיוחד. נתונים אלה מתאימים למאפיינים של משוונים, ולכן מגבר שרת סטנדרטי הפועל בחוג פתוח (כלומר ללא משוב שלילי) יכול לשמש כמשוון ביישומים שאין להם דרישות ביצועים מיוחדות.

כאשר הקלט בכניסה (V+) גבוה מהמתח בכניסה הפוכת המופע (V-), אז ההגבר הגבוה של המגבר גורם למוצא להיות ברוויה במתח הגבוה ביותר האפשרי. מתח זה הוא מתח האספקה החיובי של מגבר השרת.

כאשר הקלט בכניסה (V+) נמוך מהמתח בכניסה הפוכת המופע (V-), אז ההגבר הגבוה של המגבר גורם למוצא להיות ברוויה במתח הנמוך ביותר האפשרי. מתח זה הוא מתח האספקה השלילי של מגבר השרת.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מעגלים חשמליים
קטגוריה:מעגלים ספרתיים
לימוזה

**לימוזה** (שם מדעי: *Limosa*) הוא סוג של עוף ממשפחת החרטומניים הקרובה לדוויצ'ר.

ניצוי הצעירים מזכיר את החרמשונים, אך המקור ישר ומופנה מעט מעלה. מקורם מסייע להם בלכידת רכיכות ותולעים בחוף הים.

## מינים
בסוג זה 4 מינים:
* לימוזה חומת-בטן (*Limosa lapponica*)
* לימוזה מצויה (*Limosa limosa*)
* לימוזה הדסון (*Limosa haemastica*)
* לימוזה משוישת (*Limosa fedoa*)

## קישורים חיצוניים

* 
* 
* 

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:חרטומניים
ג'ון קנדלה

**ג'ון אלברט קַנדְלַה** (באנגלית: **John Albert Kundla**; 3 ביולי 1916 – 23 ביולי 2017) היה מאמן כדורסל אמריקאי, מאמנה הראשון של קבוצת מיניאפוליס לייקרס מליגת ה-NBA. לאורך 12 עונותיו בלייקרס הוביל אותה לזכייה באליפות ליגת ה-NBL ול-5 זכיות באליפות ה-NBA. בשנת 1995 הוצג כמאמן בהיכל התהילה של הכדורסל, ובשנת 1996 נבחר לאחד מעשרת המאמנים הגדולים בתולדות ה-NBA.

## ביוגרפיה
[ממוזער|שמאל|250px|תמונה קבוצתית של [מיניאפוליס לייקרס בעונת , אותה הוביל קנדלה לזכייה באליפות ה-NBA.]]
קנדלה נולד בעיירה "סטאר ג'נקשן" שבמדינת פנסילבניה, ועבר בילדותו לעיר מיניאפוליס שבמינסוטה. בין השנים 1936–1939 למד באוניברסיטת מינסוטה ושיחק עבור קבוצת הכדורסל שלה, ובסיום לימודיו החל לשמש כעוזר מאמן בקבוצה. במהלך מלחמת העולם השנייה שירת בחיל הים האמריקאי, ובסיומה חזר למינסוטה ואימן את קבוצת הכדורסל של אוניברסיטת סנט תומאס אשר במיניאפוליס וסיינט פול.

לקראת עונת 1947/1948 מונה למאמנה הראשון של קבוצת מיניאפוליס לייקרס מליגת ה-NBL, עבור שכר של כ-6,000 דולר לעונה. יחד עם קנדלה, הצטרף ללייקרס הסנטר ג'ורג' מייקן, שהפך במהרה לשחקן הדומיננטי ביותר של אותה תקופה. באותה עונה, היחידה של הלייקרס ב-NBL, הוביל קנדלה את קבוצתו לאליפות הליגה אחרי שגברה בסדרת הגמר על רוצ'סטר רויאלס של ארני רייסן, אל סרבי, רד הולצמן ובוב דייוויס.

בעונת  עברה מיניאפוליס לשחק בליגת ה-BAA (שסופחה שנה לאחר מכן לליגת ה-NBA), והפכה מיד לקבוצה המובילה בליגה הודות לכוכביה ג'ורג' מייקן, ורן מיקלסן, ג'ים פולארד וסלייטר מרטין. ב-6 עונותיה הראשונות ב-NBA זכתה מיניאפוליס ב-5 אליפויות, כולן תחת הדרכתו של קנדלה. בתחילת עונת  עבר קנדלה לתפקיד בהנהלת הקבוצה, והשאיר את אימון הקבוצה בידי מייקן שפרש זה מכבר. לאחר פתיחת עונה חלשה בה העמידה מיניאפוליס מאזן ניצחונות שלילי 9–30 חזר קנדלה לאמן את הקבוצה, והחזיק בתפקיד עד סיום עונת . בעונתו האחרונה בלייקרס הצטרף לקבוצה הרוקי אלג'ין ביילור, שקלע 24.9 נקודות בממוצע למשחק והוביל את מיניאפוליס לגמר ה-NBA, בו הפסידה לבוסטון סלטיקס בתוצאה 0–4.

בעונת  עבר מועדון הלייקרס לעיר לוס אנג'לס, מה שהביא לעזיבתו של קנדלה שהעדיף להישאר במיניאפוליס. בין השנים 1959–1968 אימן את קבוצת הכדורסל של אוניברסיטת מינסוטה, ולאחר תפקיד זה פרש מאימון.

ב-11 עונותיו כמאמן ראשי ב-NBA העמיד קנדלה מאזן מצטבר של 725 ניצחונות ו-423 הפסדים בעונה הסדירה (58.3%), וכן 95 ניצחונות ו-60 הפסדים בשלב הפלייאוף (63.2%). קנדלה הוא אחד משלושה מאמנים בלבד שהובילו את קבוצתם ל-3 זכיות רצופות באליפות ה-NBA, לצד רד אאורבך ופיל ג'קסון.

ב-23 ביולי 2017 נפטר קנדלה במרכז דיור מוגן במיניאפוליס, בגיל 101.

## קישורים חיצוניים

* סטטיסטיקות האימון ב-NBA, באתר Basketball-reference.com
* 

## הערות שוליים

קטגוריה:אמריקאים ילידי פנסילבניה
קטגוריה:אמריקאים שהגיעו לגיל מאה
קטגוריה:מאמני כדורסל אמריקאים
קטגוריה:מאמני מיניאפוליס לייקרס
קטגוריה:היכל התהילה של הכדורסל: מאמנים
קטגוריה:כדורסלני אוניברסיטת מינסוטה
קטגוריה:מאמני משחק האולסטאר של ה-NBA
קטגוריה:חברי היכל התהילה של כדורסל המכללות
קטגוריה:מנהלי קבוצות ב-NBA
קטגוריה:פנסילבניה: כדורסלנים
קטגוריה:אמריקאים שנולדו ב-1916
קטגוריה:אמריקאים שנפטרו ב-2017
מרתה שלמה

**מרתה שְּלַמֶּה** (באנגלית: **Martha Schlamme**; 25 בספטמבר 1923 – 6 באוקטובר 1985) הייתה זמרת ושחקנית יהודיה אוסטרית־אמריקאית.

## חייה
מרתה הפטל נולדה למשפחה יהודית אורתודוקסית בווינה, אוסטריה. שם למדה בבית ספר ציבורי ובבית ספר יהודי. אביה מאייר הפטל היה מסעדן. במסעדה של אביה עשתה כילדה את צעדיה הראשונים בשירה, ושרה שירים פופולריים באותה תקופה. בשנת 1938 לאחר סיפוח אוסטריה על ידי גרמניה הנאצית הוריה שלחוה לצרפת להתגורר אצל קרובי משפחה. אחר כך הצטרפה למשפחתה באנגליה, שם חיו במחנה כנתיני אויב באי מאן. במחנה היא הופיעה לראשונה בהפקה בשפה הגרמנית של "כטוב בעיניכם". באותו המחנה שהה זמר הפולק הדני-איסלנדי אנגל לוּנד (Engel Lund), וזו הייתה חשיפתה הראשונה לרפרטואר של לונד, שכלל שירים מסורתיים ביידיש, ובהשראתו החלה לפתח קריירה מוזיקלית. אחרי המלחמה התגוררה בלונדון, ועסקה לפנסתה בעבודה משרדית בזמן לימודי פיתוח קול ופסנתר, ולפעמים הופיעה על במה וברדיו.

בשנת 1948 היגרה לארצות הברית, שם נישאה לבעלה הראשון, הנס שְּלַמֶּה. היא פירנסה את עצמה בביצוע רפרטואר של שירי עם שכלל שירים בחצי תריסר שפות, במועדוני הלילה ואולמי קונצרטים בהרי הקטסקיל ובמקומות אחרים.

בתקופה זו החלה בשיתוף פעולה עם המלחין הישראלי נחום נרדי. אף שלא הייתה דוברת עברית, שרה עשרות שירים בשפה זו, ביניהם "ושאבתם מים בששון", "למדבר", "מלאו אסמינו בר", "עורו אחים" ו"הורה אגדתי".

בשנת 1959, ביצעה שירים מהאופרות ומהמחזות הזמר של המלחין הגרמני קורט וייל בפסטיבל אדינבורו, הופיעה בפסטיבל ניו-פורט והחלה להתפרסם בקהלים רחבים. בראשית שנות ה-70 וב-1980 הופיעה במחזות זמר בברודוויי. בשנת 1985 ביקרה בישראל והתראיינה לטלוויזיה הישראלית בתוכניתו של רם עברון, ואף שרה מספר שירים באולפן. היא המשיכה להופיע עד מותה חודשיים לאחר שלקתה בשבץ על הבמה, בשנת 1985 בג'יימסטאון, ניו יורק.

## קישורים חיצוניים

* https://www.zemereshet.co.il/m/artist.asp?id=483
* מרתה שלמה בתוכנית "זה הזמן" של רם עברון,החל מהדקה ה-32.
* MARTHA SCHLAMME, SINGER, 60. The New York Times
* Martha Schlamme | Jewish Women's Archive
* 
* 
* Episode 11 - Martha Schlamme & Abraham Stockman
* Martha Schlamme interviewed by Rian Keating, May 1983

קטגוריה:זמרות אמריקאיות
קטגוריה:זמרים אמריקאים
קטגוריה:זמרות יהודיות אמריקאיות
קטגוריה:זמרים יהודים אמריקאים
קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:מהגרים מפולין לממלכה המאוחדת
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-1985
קטגוריה:אמריקאים שנפטרו ב-1985
רודיגר פולבורן

**רודיגר פולבורן** (בגרמנית: **Rüdiger Vollborn**, נולד ב-12 בפברואר 1963 בברלין המערבית שבגרמניה המערבית) הוא כדורגלן עבר גרמני ששיחק לאורך כל הקריירה שלו בבאייר לברקוזן בעמדת השוער. פולבורן ערך 401 הופעות בבונדסליגה במדי באייר לברקוזן, והוא נחשב לשיאן ההופעות של הקבוצה בבונדסליגה בכל הזמנים.

## קריירת מועדונים
פולבורן חתם כנער בבאייר לברקוזן בשנת 1981, ובעונת 1982/83 החל לשחק בקבוצה הבוגרת. בעונה זו לא ערך הופעות ליגה, ושימש כשוער המחליף של אובה גריינר. החל מעונת 1983/84 פולבורן הפך לשוער הקבוע של באייר לברקוזן, תפקיד אותו מילא עד לעונת 1994/95, כולל עונה זו, כאשר הוא החמיץ 15 משחקי ליגה בלבד לאורך 12 עונות. בעונת 1987/88 זכה פולבורן עם באייר לברקוזן בגביע אופ"א, לאחר ניצחון במפגש גמר כפול על אספניול. במפגש הראשון ניצחה אספניול בתוצאה 3-0, ובגומלין ניצחה באייר לברקוזן בתוצאה דומה, והמשחק הגיע לבעיטות הכרעה, בהן באייר לברקוזן ניצחה, כשפולבורן עצר בעיטה אחת ושתי בעיטות נוספות נבעטו החוצה לאחר הטעיות של פולבורן, שנהג להזיז את ידיו במקום בתנועות מעגליות מהירות על מנת להטעות את הבועטים. 

בעונת 1995/96 איבד פולבורן את מקומו בהרכב לשוער דירק היינן, ולא ערך ולו הופעת ליגה אחת. פולבורן המשיך לשמש כשוערו המחליף של היינן עד לעונת 1997/98, וערך הופעות בודדות בהרכב. בעונת 1998/99 שימש פולבורן כשוער המחליף של אדם מטישק. במחזור האחרון של עונה זו, בהפסד 2-1 לבאיירן מינכן, החליף פולבורן את מטישק בדקה ה-80 על מנת לקבל את עידודו של הקהל, במשחק האחרון שלו בקריירה. לאחר פרישתו, החל פולבורן לעבוד כמאמן שוערים בבאייר לברקוזן.

בשנת 2004 נבחר פולבורן לקבוצת המאה של באייר לברקוזן, במשאל שנערך לרגל מאה שנים להקמת המועדון.

## קריירה בינלאומית
פולבורן הופיע תשע פעמים במדי נבחרת גרמניה עד גיל 21, בין השנים 1982 ו-1984, אך מעולם לא זומן לנבחרת גרמניה.

## תארים
עם באייר לברקוזן:
* גביע אופ"א: 1987/88

## קישורים חיצוניים

## הערות שוליים

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני באייר לברקוזן
קטגוריה:גרמנים שנולדו ב-1963
יחסי ברוניי–קטר

יחסי **ברוניי–קטר** הם היחסים שבין **[[ברוניי|סולטנות נגארה ברוניי דארוסלאם]]** ל**[[קטר (מדינה)|מדינת קטר]]**. לברוניי יש שגרירות בדוחה אשר בקטר ולקטר יש שגרירות בבנדר סרי בגוואן אשר בברוניי.

## היסטוריה
היחסים בין שתי המדינות כוננו ב-21 באוקטובר 1991. השגרירות הברונאית נפתחה בקטר בשנת 2001 והשגרירות הקטרית נפתחה בברוני בשנת 2008. קטר וברוניי חתמו על הסכמים רבים בהם הסכמים בתחום התרבות והחינוך. שיתוף פעולה גדול נוסף בין המדינות הוא שיתוף הפעולה בנושא הספורט. ישנו מספר קטן של גולי ברוניי בקטר אשר מרוכזים בצפון מחוז א-ריאן ובמחוז א-שמאל. הם עובדים בעיקר בחברת קטרגז ובחברת קטר פטרוליום.

## הערות שוליים

קטגוריה:ערכים ללא קטגוריות פיזיות - יחסי חוץ
צ'ארלס וולאס

**צ'ארלס ויליאם וולאס מידגלי** (באנגלית: **Charles William Wallace Midgley**, נולד ב-20 בינואר 1885 באנגליה, נפטר ב-13 בדצמבר 1942 בברצלונה שבספרד) היה כדורגלן אנגלי ששיחק כחלוץ בעשור הראשון והשני של המאה ה-20. נודע בשל תקופתו במדי ברצלונה.

## קריירה
וולאס נולד וגדל באנגליה אך עבר בצעירותו עם משפחתו לברצלונה, בירת קטלוניה. ב-1905 החל לשחק כדורגל בעיר, תחילה בקבוצה המקומית אינטרנסיונל למשך שנה, ולאחר מכן לשנה נוספת בקטלה. ב-13 במאי 1906 לקח חלק במשחק ידידות בין ברצלונה לריאל מדריד כשחקן ברצלונה. וולאס כבש צמד וברצלונה ניצחה 5-2, במה שהיה המשחק השני בהיסטוריית המפגשים בין הקבוצות, שנודעו לימים בשם "הקלאסיקו". רק ב-1907 הצטרף באופן רשמי לברצלונה, בתקופת נשיאותו של ז'ולי מריאל. בברצלונה בילה במשך רוב הקריירה שלו והוא אף היה קפטן הקבוצה. בעונת 1908/1909 זכה עם הקבוצה בתואר ראשון, באליפות קטלוניה. בעונת 1909/1910 זכה עמה באליפות קטלוניה שנייה ברציפות, וכן בתואר הבינלאומי הראשון בתולדות המועדון, גביע הפירנאים. במאי 1910 הצטרף לברצלונה אחיו הצעיר של צ'ארלס, פרסיבל. בגמר הגביע הספרדי, שנערך ב-26 במאי 1910 נגד אספניול מדריד, פתחו שני האחים במשחק. צ'ארלס כבש שער, קרלס קוממלה וחוסה רודריגס הוסיפו שערים משלהם, ברצלונה ניצחה 3-2 וזכתה לראשונה בתולדותיה בגביע הספרדי.

בעונת 1910/1911 היה שותף לזכייה שלישית ברציפות באליפות קטלוניה וכן לזכייה נוספת בגביע הפירנאים. ב-1911, בשל שינויים כלכליים במועדון, עזבו מספר שחקנים את ברצלונה, ובהם האחים וולאס. השניים עברו ליריבתה העירונית אספניול. השניים נשארו בקבוצה זמן קצר, אך הספיקו לקחת חלק בזכייתה של אספניול באליפות קטלוניה. משם עברו לקזואל, קבוצה נוספת מהעיר ברצלונה, יחד עם שחקני עבר של ברצלונה נוספים כקוממלה וחוסה קירנטה. ב-1913 התפרקה הקבוצה, והאחים וולאס שבו לברצלונה. ב-1 בנובמבר השתתף וולאס במשחק בקרר אינדוסטריה בו הביסה ברצלונה את ריאל מדריד 7-0, הניצחון בהפרש הגבוה ביותר בתולדות ברצלונה על ריאל מדריד. ב-1915 פרש וולאס מכדורגל. בסך הכול הבקיע וולאס 105 שערים ב-102 הופעות במדי ברצלונה.

## תארים
;ברצלונה
* הגביע הספרדי: 1909/1910
* אליפות קטלוניה (3): 1908/1909, 1909/1910, 1910/1911
* גביע הפירנאים (2): 1909/1910, 1910/1911

;אספניול
* אליפות קטלוניה (1): 1911/1912

## הערות שוליים

## קישורים חיצוניים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני אספניול
קטגוריה:כדורגלני ברצלונה
קטגוריה:לונדון: כדורגלנים
קטגוריה:בריטים שנולדו ב-1885
קטגוריה:בריטים שנפטרו ב-1942
קלייר גוס

**קלייר גוס** (באנגלית: **Claire Goose**; נולדה ב-10 בפברואר 1975) היא שחקנית סקוטית. גוס שיחקה בתפקיד האחות טינה סיברוק בסדרת הדרמה של ה-BBC "חדר מיון" ובתפקיד סמלת בילוש מל סילבר בסדרה "להעיר את המתים". היא הייתה הקריינית בתוכנית הטלוויזיה "Road Wars".

## ביוגרפיה
גוס נולדה באדינבורו, וגדלה בדרסינגהם שבאנגליה, שם היה אביה רופא כללי. יש לה אחות, קרוליין, ואח, דנקן, שניהם מבוגרים ממנה. היא בוגרת בית הספר "אקדמיית איטליה קונטי לאמנויות הבמה".

בין התפקידים הראשונים של גוס בתיאטרון היו במחזה "Addicted to Love" ובמחזה "Hitting Home" יחד עם קולין טארנט  בתיאטרון "Man in the Moon". את המחזה כתב ג'יימס וולף וביים דייב גיליס. היא גם הופיעה בפרסומות עבור חברת "Impulse" .

גוס זכתה להכרה בבריטניה בסוף שנות התשעים כשהופיעה בתפקיד האחות טינה סיברוק בסדרה הרפואית "חדר מיון". מאוגוסט 2008 החליפה את ג'יליאן טיילפורת' בסדרה "The Bill" של רשת ITV, והחלה לשחק בתפקיד המפקחת רייצ'ל וסטון. בין השנים 2000 ו-2004 שיחקה בתפקיד מל סילבר בסדרת המשטרה "להעיר את המתים".

ב-2011 הופיעה בדרמה "Exile" של BBC1 יחד עם ג'ון סים, וב-2015 שיחקה בעונה הרביעית של הסדרה "Death in Paradise". עוד ב-2015 הופיעה בתפקיד הראשי בסדרת הדרמה "חוקרת מקרי המוות" של BBC Birmingham.

### חיים אישיים
במשך כמה שנים יצאה גוס עם השחקן ג'ונתן קריגן ששיחק לצדה בסדרה "חדר מיון". ב-28 בדצמבר 2007 התחתנה עם קרייג וודרו, אותו פגשה בפגישה עיוורת. לבני הזוג יש שני ילדים.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה סקוטיות
קטגוריה:בריטיות שנולדו ב-1975
קטגוריה:בריטים שנולדו ב-1975
חוק בתי דין דתיים (מניעת הפרעה)

**חוק בתי-דין דתיים (מניעת הפרעה), תשכ"ה-1965** הוא חוק המקנה לבתי דין דתיים סמכות לענישת מי שמפריע בהליך הדיון בבית הדין.

## חקיקה
החוק נועד להחיל על בתי דין דתיים אותן סמכויות לטיפול במפריעים כמו שיש לבתי המשפט על פי חוק בתי המשפט, סעיף 72. החוק אושר בממשלה ביוני 1964 ואושר בכנסת ב-9 במרץ 1965.

## פרשנות
החוק קובע שלפני ענישה על פי החוק תינתן התראה. על כך כתב השופט מישאל חשין:
:"המושג "התראה" משמיע לא אך אזהרה על-דרך הסתם, אלא אזהרה מפורשת כי בית-הדין יטיל סנקציה – או עלול הוא להטיל סנקציה – אם לא יימנע המוזהר מהפרעה לדיוני בית-הדין."
כן קבע בית המשפט העליון כי "ההתראה האמורה צריכה למצוא ביטוי בפרוטוקול הדיון".

על הצורך בהתראה למפריע בישיבה של בית דין, כתבה נשיאת בית המשפט העליון, דורית ביניש:
.

## קישורים חיצוניים
* 
* 

## הערות שוליים

קטגוריה:ישראל: בתי דין דתיים
קטגוריה:1965 בישראל
בתי דין דתיים (מניעת הפרעה)
בתי דין דתיים (מניעת הפרעה)
דלתא במגן

**δ (דלתא) במגן** (בלטינית: **δ Scuti**) הוא כוכב משתנה בקבוצת הכוכבים מגן, שנתן את שמו למשפחה של כוכבים משתנים בעלי תכונות דומות - משתנים קפאידים ננסיים, שכן כוכבים מסוג זה משתנים במנגנון דומה לשל המשתנים הקפאידים, אבל בעוד שמשתנים קפאידים הם על-ענקים כוכבים משתנים מסוגו של δ במגן הם ענקים או תת-ענקים. δ במגן נמצא במרחק של כ-200 שנות אור מכדור הארץ, מסתו גדולה מפעמיים מסת השמש, רדיוסו גדול פי 4 מרדיוס השמש וטמפרטורת פניו היא כ-7,000 קלווין. בהירותו הנראית משתנה בין דרגות 4.6 ל-4.8 במחזוריות של 4.65 שעות, אך בנוסף יש לו מספר מחזורי השתנות משניים עם שינויים קטנים יותר בבהירות של 4.48 שעות, 2.79 שעות, 2.28 שעות, 2.89 שעות ו-20.11 שעות. הצרוף של כל מחזורי המשנה עם המחזור הראשי יוצר תבנית השתנות מורכבת מאוד שמאפיינת כוכבים משתנים מסוג זה. עוצמת ההארה של הכוכב היא בערך פי 40 מעוצמת השמש.

## תכונות
השינוי בעוצמת ההארה של δ במגן נובעת מפעימות רדיאליות שגורמות להתנפחות והתכווצות של הכוכב בדומה למנגנון של משתנים קפאידים. בנוסף מתרחשות בכוכב פעימות לא רדיאליות שיוצרות תבניות של גלים על פני הכוכב וגורמות לשינויים נוספים בעוצמת ההארה. המנגנון העיקרי שגורם להתנפחות ולהתכווצות נובע מיינון הליום בשכבות החיצוניות של הכוכב, ההליום המיונן בולע קרינה, מתחמם ומתפשט, ואז עם הגדלת הרדיוס הוא מתקרר והיינון קטן כך שההליום חוזר להיות שקוף לקרינה ולכן ההליום מתקרר ומתכווץ חזרה. הכוכב סיים את להתיך מימן בליבה שלו והוא נמצא בתהליך של התנפחות בדרך להפוך לענק אדום.

המתכתיות של δ במגן גדולה מהרגיל ויש בו פי שלושה ברזל לעומת השמש.

## δ במגן B ו-C
ל δ במגן יש שני בני לוויה. δ במגן B הוא ככל הנראה כוכב הסדרה הראשית מסוג ספקטרלי K8 עם בהירות נראית מדרגה 12.2. הוא נמצא במרחק זוויתי של 15.2 שניות קשת מהכוכב הראשי (δ במגן A), שמתאים למרחק של לפחות 870 יחידות אסטרונומיות וזמן הקפה של לפחות 15,000 שנים.  δ במגן C הוא ככל הנראה כוכב הסדרה הראשית מסוג ספקטרלי G7 הדומה לשמש, עם בהירות נראית מדרגה 9.2. הוא נמצא במרחק זוויתי של 52.2 שניות קשת מהכוכב הראשי, שמתאים למרחק של לפחות 3,000 יחידות אסטרונומיות וזמן ההקפה של לפחות 85,000 שנים.

## קישורים חיצוניים
* δ במגן באתר של ג'ים קלר
* 

קטגוריה:קבוצת הכוכבים מגן
קטגוריה:משתנים קפאידיים
קטגוריה:מערכות מרובות כוכבים
קטגוריה:ענקים מסוג F
קטגוריה:כוכבי הסדרה הראשית מסוג K
קטגוריה:כוכבי הסדרה הראשית מסוג G
Òmnium Cultural

ממוזער|הסמליל של העמותה
**Òmnium Cultural** (הגייה קטלאנית: [ˈɔmnium kuɫtuˈɾaɫ], "אומניום קולטורל"), או בתרגום מילולי לעברית "תרבות לכל", היא עמותה הממוקמת בברצלונה, בירת קטלוניה. העמותה נוצרה במקור ב-1960 כדי לקדם את השפה הקטלאנית ולהפיץ תרבות קטלונית.

במהלך השנים התעצם אופייה הפוליטי וב-2012 הייתה מעורבת בדרישותיהם של תנועת הקטלאנים הבדלנים הכוללות הגדרה עצמית עבור קטלוניה.

## היסטוריה
Òmnium Cultural נוצרה ב-11 ביולי 1961 בספרד שנשלטה על ידי הגנרל פרנסיסקו פרנקו, כאשר הממסד אסר על שימוש בקטלאנית. בשנת 1963 הרשויות סגרו את האגודה. האגודה המשיכה להתקיים באופן חשאי בין השנים 1963–1967. ב-1967, לאחר מאבק משפטי ארוך מול השלטונות, האיגוד הוכרז כחוקי ושב להתקיים באופן גלוי.

על מנת לקדם את התרבות הקטלונית במגבלות הרבות של שלטון פרנקו, האגודה הייתה המממנת העיקרית של פרסים ותחרויות ספרותיות שניתנו על יצירות שפורסמו בקטלאנית, כגון *Premi d´Honor de les Lletres Catalanes (1969).* בשנות ה-70 המוקדמות, האגודה הקימה את Nit de Santa Llúcia - פסטיבל של ספרות קטלאנית, בו הוענקו שלושה פרסים: Premi Sant Jordi (רומן), Premi Mercè Rodoreda (סיפור קצר) ו-Premi Carles Riba (שירה). בין המשוררות שזכו בפרס זה נמנית אווה בלתזר.

לאחר סיום הדיקטטורה של פרנקו בשנת 1975, האגודה המשיכה בקידום השפה הקטלאנית ותרבותה. בזמן שהדמוקרטיה שוקמה, האגודה תמכה והגנה על זכותה של קטלוניה לממשל עצמי, במיוחד מאז שבית המשפט החוקתי הספרדי דחה את התיקון בחוקה הקטלאנית. מיליון מתושבי קטלוניה צעדו ב-10 ביולי 2010 בברצלונה וקראו להגדרה עצמית לאומית. זאת במסגרת המחאות לאוטונומיה שהתקיימו ב-2010 ושאורגנו על ידי האגודה.

בימים אלו, האגודה היא אחד הארגונים האזרחיים המרכזיים המעודדים פוליטיקאים קטלאניים לקיים משאל עם בקטלוניה להגדרה עצמית, זאת למרות היותו בלתי חוקתי על-פי החוקה הספרדית.

## קישורים חיצוניים

* 

## הערות שוליים

קטגוריה:ארגוני תרבות
קטגוריה:ספרד: ארגונים
קטגוריה:קטלוניה: תרבות
בומבה לנוני

**בומבה לנוני** (שם מדעי: *Bumba lennoni*) הוא מין של טרנטולה מהסוג בומבה, שבו נתגלו עד כה ארבעה מיני עכבישים. המין התגלה בשנת 2015 ביער הלאומי של קחיואניה, במדינת פארה שבצפון ברזיל. מוטת הרגליים של העכביש מגיעה לכ-2.5 עד 3.5 ס"מ, והוא נחשב קטן יחסית לטרנטולה. העכביש קרוי על שמו של ג'ון לנון, שלדברי מגלה העכביש תרם בהפיכת העולם למקום טוב יותר.

## תפוצה וביולוגיה
הלנוני נפוץ בצפון ברזיל, ופעיל בעיקר בלילה. למרות גודלו הקטן יחסית, הרי שהוא קרוב משפחה של ה-*Bumba horrida* הגדול ממנו בהרבה, שמוטת רגליו מגיע לכ-13 ס"מ. ללנוני תכונות שונות המרמזות כי הוא קרוב משפחה של התראפוזה בלונדי, העכביש הכבד ביותר המוכר כיום, והשני בגודלו מבחינת מוטת הרגליים.

כמו כל יתר הטרנטולות מהעולם החדש, גם ללנוני שערות צורבות אותן הוא מנער על תוקפיו.

## קישורים חיצוניים

## הערות שוליים

קטגוריה:פרווניתיים
קטגוריה:ברזיל: מינים אנדמיים
קטגוריה:בעלי חיים הקרויים על שם מפורסמים
קטגוריה:בעלי חיים שתוארו ב-2014
הקהילה הבהאית הבין-לאומית

**הקהילה הבהאית הבין-לאומית** הוא ארגון לא-ממשלתי (NGO) בין לאומי המייצג את כלל המאמינים בדת הבהאית. הקהילה נוסדה במרץ 1948 יחד עם כינון ארגון האומות המאוחדות, ויש לה שלוחות ביותר מ-180 מדינות.

אחד התורמים המרכזיים לכינון הקהילה הבהאית הבין לאומית היה שוגי אפנדי, שעמד בראש הדת בין השנים 1921–1957.
דמות מפתח נוספת בהקמת הקהילה הבהאית הבין-לאומית הייתה הילדה יֵן:

הקהילה הבהאית הבין-לאומית מבקשת "לקדם שלום עולמי באמצעות יצירת התנאים בהם תוכל להתפתח אחדות כמצב טבעי של הקיום האנושי", וזאת על ידי קידום ויישום של עקרונות המבוססים על האמונה הבהאית. הקהילה הבהאית הבין-לאומית שוקדת גם על שמירת זכויות האדם, קידום נשים, חינוך עולמי, קידום ופיתוח של מערכת כלכלית שוויונית והוגנת, הגנה על הסביבה ופיתוח תודעה אזרחית עולמית.
כדי להשיג את מטרותיה, הקהילה הבהאית הבין-לאומית משתפת פעולה עם ממשלות, עם האו"ם ועם ארגונים נוספים, לא-ממשלתיים ובין-לאומיים. במאי 1970, קיבלה הקהילה מעמד מייעץ במועצה הכלכלית-חברתית של האומות המאוחדות. בשנת 1976 היא הצטרפה לקרן החירום הבינלאומית של האומות המאוחדות לילדים. החל משנת 1989 הקהילה הבהאית הבין-לאומית עובדת בשיתוף פעולה עם ארגון הבריאות העולמי, כמו גם עם שלוחות ויוזמות אחרות  של האו"ם, ביניהן קרן הפיתוח של האו"ם לנשים (UNIFEM) והתוכנית הסביבתית של האו"ם. הקהילה הבהאית הבין-לאומית משתתפת ביוזמות נוספות של האו"ם, כדוגמת פסגת המילניום, שם הוזמן להשתתף נציג בהאי והיה הנואם הלא-ממשלתי היחיד.

לקהילה הבהאית הבין-לאומית יש משרדים במשרדי או"ם בניו יורק ובז'נבה, ושליחים מטעמה נמצאים במשרדי הארגון בערים שונות (אדיס אבבה, בנגקוק, וינה, ניירובי, רומא). בחיפה נמצא המשרד למידע ציבורי, העוסק בהפצת מידע אודות הדת הבהאית ומפרסם את הידיעון "מדינה אחת".

בשנת 2013 נבחר ד"ר ג'ושוע לינקולן לתפקיד המזכיר הכללי של הקהילה הבהאית הבין-לאומית. בשנת 2019 הוא הוחלף על ידי ד"ר דייוויד רוטשטיין.

## פעילות
ב-4.3.2009 פרסמה הקהילה הבהאית הבין-לאומית מכתב פתוח לתובע הכללי של איראן איתוללה קורבאן-עלי דורי נג'פאבאדי, בו היא מתייחסת להצהרותיו בנוגע למצבם של הבהאים באיראן.
ב-26.5.2016 השתתפו נציגי הקהילה הבהאית הבין לאומית בפסגה ההומניטרית העולמית הראשונה באיסטנבול. הנציגים הציגו את עמדת הקהילה הבהאית בנושאים הומניטריים שונים, תוך שהם נסמכים על ניסיון הקהילה ועל האמונה באחדות האנושות.

## קישורים חיצוניים

* 
* שירות החדשות של הקהילה הבהאית
* **[http://www.onecountry.org/ מדינה אחת]** - ידיעון הקהילה הבהאית הבין לאומית
* 

## הערות שוליים

קטגוריה:הדת הבהאית
קטגוריה:ארגונים דתיים
קטגוריה:ארגונים בין-לאומיים
קווין קווין

**קווין גרארד קווין** (באנגלית: **Kevin Gerard Quinn**, נולד ב-21 במאי 1997) הוא שחקן וזמר אמריקאי הידוע בשל גילומו של זנדר בסדרת הטלוויזיה של ערוץ דיסני "קיקיוואקה: מחנה קיץ", ובסרט המקורי של דיסני "הבייביסיטריות יוצאות להרפתקאות".

## ביוגרפיה
קווין נולד בשיקגו, אילינוי, לאביו, בראיין קווין, פרסומאי ותמרה קווין, המייסדת של "Pulling Down the Moon". לקווין יש אחות תאומה בשם קורטני, וכיום המשפחה מתגוררת בוילמט, אילינוי.

## קריירה
בצעירותו שיחק במחזאות והפקות תיאטרון לילדים, ביניהם במחזה "בעל זבוב" את ויליאם גולדינג ובהפקה של "הנרי החמישי"  מאת ויליאם שייקספיר. ב-2013 נבחן לעונה ה-12 של תוכנית המציאות "אמריקן איידול".

בשנת 2014 החל את קריירה המשחק הרשמית שלו בהופעות בתפקידי אורח בסדרות כמו "חסרי בושה" ו-"שוטרי שיקגו". לאחר מכן בשנת 2015, החל לשחק בתפקיד ראשי בסדרה של ערוץ דיסני, "קיקיוואקה: מחנה קיץ" את דמותו של זנדר, תפקיד אשר גילם למשך שתי העונות הראשונות. 

בשנת 2016 גילם את זאק צ'ייס בסרט מקורי של ערוץ דיסני "הבייביסיטריות יוצאות להרפתקאות" לצדן של כוכבות דיסני אחרות סברינה קרפנטר וסופיה קרסון.

בשנת 2020 שיחק בסרטו של אדם סנדלר "יובי יציל את האלווין". 

בשנת 2021 שיחק בתפקיד ראשי בסרט "קיץ של אהבה", קומדיה רומנטית בהפקה מקורית של נטפליקס.

## חיים אישיים
קווין אישר בראיון משנת 2024 כי הוא אובחן עם הפרעת אישיות גבולית.

## פילמוגרפיה
### קולנוע

### טלוויזיה

## קישורים חיצוניים

קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:מתחרי אמריקן איידול
קטגוריה:אמריקאים שנולדו ב-1997
אובלוצ'יה

**אובלוצ'יה** (ברוסית: **Облу́чье**) היא עיר במחוז היהודי האוטונומי שברוסיה, המשמשת כמרכז המנהלי של נפת אובלוצ'נסקי. העיר שוכנת על נהר חינגאן, בצפון מערב המחוז היהודי האוטונומי, 159 קילומטרים מערבית לבירת המחוז, בירוביג'ן.

## היסטוריה
בשנת 1898, החלה בנייה של מסילת רכבת בין הערים צ'יטה וולדיווסטוק, שהיא המקטע האחרון של הרכבת הטרנס-סיבירית. הבנייה החלה מכל עיר קצה, ונפגשה באמצע הדרך. בניית המסילה גררה זרם גדול של מתיישבים ועובדים, ובשנת 1911 הוקם כפר בסמוך לתחנת הרכבת "אובלוצ'יה", שפירוש שמה בתרגום חופשי הוא "הנתיב שעובר מסביב", משום שבאזור זה מסילת הרכבת עוברת בפיתול גדול בין ההרים. בניית המסילה הושלמה ב-1916, ואובלוצ'יה הוכרה רשמית כעיר ב-1938.

## כלכלה
כלכלת העיירה מתבססת בעיקר על כריית זהב ועל מוסכי הרכבת.

## קישורים חיצוניים

קטגוריה:המחוז היהודי האוטונומי: ערים
קטגוריה:יישובים שהוקמו ב-1911
טום גוגליוטה

**תומאס ג'יימס "טום" גוגליוטה** (באנגלית: **Thomas James "Tom" Gugliotta**; נולד ב-19 בדצמבר 1969) הוא כדורסלן עבר אמריקאי ששיחק במשך 13 עונות בליגת ה-NBA, בעמדת הפאוור פורוורד. ממוצעיו לאורך הקריירה הם 13.0 נקודות, 7.3 ריבאונדים ו-2.8 אסיסטים למשחק.

## מכללות
גוגליוטה נולד וגדל בעיר האנטינגטון שבניו יורק. בין השנים 1988–1992 למד באוניברסיטת המדינה של קרוליינה הצפונית ושיחק בנבחרת הכדורסל שלה. את קריירת המכללות החל כשחקן ספסל זניח, כשקלע 2.7 נקודות בממוצע למשחק בעונת ה שלו, ובשלוש העונות הבאות השתפר בהדרגה, עד שבעונת 1991/1992 רשם ממוצעים של 22.5 נקודות ו-9.8 ריבאונדים למשחק ונבחר לחמישיית העונה של מחוז החוף האטלנטי (First team All-ACC).

## קריירה מקצועית
גוגליוטה נבחר על ידי קבוצת וושינגטון בולטס בבחירה השישית של דראפט ה-NBA לשנת 1992. כבר בעונת הרוקי שלו הפך לשחקן חמישייה בקבוצה הצעירה, כשהעמיד ממוצעים של 14.7 נקודות ו-9.6 ריבאונדים למשחק, ונבחר לחמישיית הרוקיז של העונה. לאחר 2 וחצי עונות בוושינגטון נשלח גוגליוטה בטרייד לגולדן סטייט ווריורס, יחד עם 3 בחירות דראפט, בתמורה לכוכב הצעיר כריס ובר. במהלך אותה עונה, , הועבר בטרייד נוסף למינסוטה טימברוולבס עבור דונייל מרשל.

ב-3 וחצי עונותיו במינסוטה הפך לחלק משלד הקבוצה, לצד קווין גארנט וסטפון מרבורי, והציג ממוצעים של 18.2 נקודות, 8.5 ריבאונדים ו-3.8 אסיסטים למשחק לאורך התקופה. בעונת  קלע שיא קריירה של 20.6 נקודות בממוצע למשחק, ונבחר להשתתף במשחק האולסטאר בפעם היחידה בקריירה.

במהלך עונת  נפצע בברכו, נאלץ להחמיץ את 41 המשחקים האחרונים של העונה, ושוחרר מהטימברוולבס בסיומה. על אף פציעתו, חתם לקראת העונה הבאה בפיניקס סאנס על חוזה ל-6 עונות עבור כ-60 מיליון דולר. בשנת 1999 השתתף בטורניר אליפות אמריקה בכדורסל כחבר נבחרת ארצות הברית, לצד חברו לקבוצה ג'ייסון קיד. לאורך האליפות קלע גוגליוטה 5.4 נקודות למשחק, ועזר לנבחרתו לזכות במדליית הזהב. ב-5 וחצי עונותיו בפיניקס הרבה גוגליוטה להיפצע ותפוקתו צנחה ל-9.1 נקודות בממוצע למשחק.

בשתי עונותיו האחרונות שיחק עבור יוטה ג'אז, בוסטון סלטיקס ואטלנטה הוקס כשחקן ספסל שולי יחסית, ובסיום עונת  פרש ממשחק, בגיל 35. לאורך 13 עונותיו ב-NBA השתתף גוגליוטה ב-12 משחקי פלייאוף בלבד, ומעולם לא שיחק בסיבוב הפלייאוף השני.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:בוגרי אוניברסיטת המדינה של קרוליינה הצפונית
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני וושינגטון בולטס
קטגוריה:כדורסלני גולדן סטייט ווריורס
קטגוריה:כדורסלני מינסוטה טימברוולבס
קטגוריה:כדורסלני פיניקס סאנס
קטגוריה:כדורסלני יוטה ג'אז
קטגוריה:כדורסלני בוסטון סלטיקס
קטגוריה:כדורסלני אטלנטה הוקס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:משתתפי משחק האולסטאר של ה-NBA
קטגוריה:בחירות דראפט של וושינגטון בולטס
קטגוריה:מדינת ניו יורק: כדורסלנים
קטגוריה:אמריקאים שנולדו ב-1969
גרג גאטפלד

**גרגורי ג'ון "גרג" גאטפלד** (באנגלית: **Gregory John "Greg" Gutfeld**; נולד ב-12 בספטמבר 1964) הוא מנחה טלוויזיה, מחבר, עורך מגזין ובלוגר אמריקאי.

## ביוגרפיה
נולד בסן מטאו, קליפורניה שבארצות הברית.

גאטפלד שימש כעורך המגזין Maxim הבריטי בין השנים 2004-2006. בין השנים 2005–2008 כתב ל-The Huffington Post וכמו כן ערך את הבלוג האישי שלו The Daily Gut. החל משנת 2011 מופיע גאטפלד כפאנליסט קבוע בתוכנית The Five. החל מחודש מאי 2015, גאטפלד מנחה את תוכנית האקטואליה השבועית The Greg Gutfeld Show ברשת פוקס ניוז, זאת לאחר שהנחה בין השנים 2007–2015 את תוכנית האקטואליה Red Eye.

גאטפלד נשוי לאלנה מווסה ומתגורר בניו יורק. מגדיר עצמו כאתאיסט אגנוסטי וליברטריאן.

## ספרים

* The Scorecard: The Official Point System for Keeping Score in the Relationship Game (1997).
* The Scorecard at Work: The Official Point System for Keeping Score on the Job (1999).
* Lessons from the Land of Pork Scratchings (2008).
* The Bible of Unspeakable Truths (2010).
* The Joy of Hate: How to Triumph over Whiners in the Age of Phony Outrage (2012).
* Not Cool: The Hipster Elite and Their War on You (2014).
* How To Be Right: The Art of Being Persuasively Correct (2015).

## קישורים חיצוניים

* 

קטגוריה:מנחי טלוויזיה אמריקאים
קטגוריה:קומיקאים אמריקאים
קטגוריה:בוגרי אוניברסיטת קליפורניה בברקלי
קטגוריה:אמריקאים שנולדו ב-1964